BEAUTY ร่วงยาว! 2 สัปดาห์รูดแล้ว 39% วิตกโบรกฯเตรียมหั่นกำไรหลัง Q1/62 ทรุดหนัก!
BEAUTY ร่วงยาว! 2 สัปดาห์รูดแล้ว 39% วิตกโบรกฯเตรียมหั่นกำไรหลัง Q1/62 ทรุดหนัก!
BEAUTY ร่วงยาว! 2 สัปดาห์รูดแล้ว 39% วิตกโบรกฯเตรียมหั่นกำไรหลัง Q1/62 ทรุดหนัก!
16 พ.ค. 2562

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY  ณ เวลา 10.30 น. อยู่ที่ระดับ 4.20 บาท ลบ 0.18 บาท หรือ 4.11% ด้วยมูลค่าซื้อขาย 546.63 ล้านบาท ราคาหุ้นร่วง 2 สัปดาห์ติดโดยนับตั้งแต่หุ้นยืนที่ระดับ 6.85 บาท เมื่อวันที่ 2 พ.ค.62 จนถึงล่าสุดหุ้นปรับตัวลงแล้ว 38.69%  

บล.เคทีบี (ประเทศไทย) ระบุในบทวิเคราะห์ว่า  BEAUTY รายงานกำไรสุทธิไตรมาส 1/62 หดตัวแรงอยู่ที่ 70 ล้านบาท (-75%เทียบช่วงเดียวกันของปีก่อน, – 44%เทียบไตรมาสก่อนหน้า) ใกล้เคียงกับที่เราคาด 85 ล้านบาท แต่ต่ำกว่าตลาดคาดมาก (ตลาดคาด 105 ล้านบาท)  ส่งผลจาก 1) รายได้ที่ปรับตัวลดลงในทุกช่องทาง และ SG&amp;A to total sales ปรับตัวสูงขึ้น เรามองว่ากำไรสุทธิจะเริ่มฟื้นตัวอย่างค่อยเป็นค่อยไปในไตรมาส 2/62 จากการบริโภคในประเทศที่เริ่มฟื้นตัว และรายได้ต่างประเทศที่เริ่มปรับตัวดีขึ้น คาดเริ่มเห็น Order จาก General trade ที่เข้ามาอย่างมีนัยสำคัญ
ทั้งนี้ คงกำไรสุทธิปี 2019 อยู่ที่ 612 ล้านบาท (-38%เทียบช่วงเดียวกันของปีก่อน) คงคำแนะนำ “ถือ” ที่ราคาเป้าหมาย 5.30บาท (อิง PER 24x) มองว่าผลประกอบการ BEAUTY จะกลับมาฟื้นตัวอย่างค่อยเป็นค่อยไปอีกครั้งใน ไตรมาส 2/62 ปัจจุบัน BEAUTY เทรดอยู่ที่ PER 26.8x
อย่างไรก็ตามมองว่า ราคาปัจจุบันยังไม่น่าสนใจ แนะนำ “ถือ” จนกว่าจะเห็นการฟื้นตัวของรายได้จีน ทั้งนี้มองว่าราคาหุ้นยังคงได้รับความกดดันจากผลประกอบการไตรมาส1/61 ที่มีที่ต่ำกว่าตลาดคาดมาก ซึ่งประเมินว่าตลาดมีโอกาสปรับประมาณการลงคงคำแนะนำ “ถือ” จนกว่าจะเห็นการฟื้นตัวของรายได้จีนที่ชัดเจน